
Grozījumi Segto obligāciju likumā
Izdarīt Segto obligāciju likumā (Latvijas Vēstnesis, 2021, 110. nr.; 2023, 128. nr.) šādus grozījumus:
1. Papildināt 39. pantu ar ceturto un piekto daļu šādā redakcijā:
· 
· "(4) Latvijas Banka ir uzskatāma par informācijas vākšanas struktūru Eiropas Parlamenta un Padomes 2023. gada 13. decembra regulas (ES) Nr. 2023/2859, ar ko izveido Eiropas vienoto piekļuves punktu, kurš nodrošina centralizētu piekļuvi publiski pieejamai informācijai saistībā ar finanšu pakalpojumiem, kapitāla tirgiem un ilgtspēju (turpmāk – regula Nr. 2023/2859), 2. panta 2. punkta izpratnē, kura nodrošina šā panta pirmajā daļā, šā likuma 44. panta trešajā daļā, 97. pantā un 103. panta pirmajā daļā minētās informācijas nodošanu Eiropas vienotajam piekļuves punktam.
· (5) Šā panta pirmajā daļā, šā likuma 97. pantā un 103. panta pirmajā daļā minēto informāciju Eiropas vienotajam piekļuves punktam sniedz regulas Nr. 2023/2859 2. panta 3. punktā noteiktajā formātā. Informācija satur regulas Nr. 2023/2859 7. panta 4. punkta "b" un "c" apakšpunktā minēto informāciju, tai skaitā visus tās kredītiestādes nosaukumus, kurai ir atļauts emitēt segtās obligācijas, un norādi, vai informācija satur fiziskas personas datus."
2. 44. pantā:
izteikt trešo daļu šādā redakcijā:
· 
· "(3) Emitents ieguldītājiem atklājamo informāciju par segto obligāciju programmu publicē savā tīmekļvietnē un vienlaikus iesniedz Latvijas Bankā visā segto obligāciju programmas īstenošanas laikā.";
papildināt ar ceturto daļu šādā redakcijā:
· 
· "(4) Informāciju Latvijas Bankai sniedz regulas Nr. 2023/2859 2. panta 3. vai 4. punktā noteiktajā formātā. Informācija par segto obligāciju programmu satur regulas Nr. 2023/2859 7. panta 4. punkta "b", "c" un "d" apakšpunktā minēto informāciju, tai skaitā visus tās kredītiestādes nosaukumus, kurai ir atļauts emitēt segtās obligācijas, un norādi, vai informācija satur fiziskas personas datus."
3. Papildināt pārejas noteikumus ar 3. punktu šādā redakcijā:
· 
· "3. Šā likuma 39. panta ceturto un piekto daļu, kā arī 44. panta trešās daļas jauno redakciju un ceturto daļu piemēro, sākot ar 2030. gada 10. janvāri."
4. Informatīvajā atsaucē uz Eiropas Savienības direktīvām:
papildināt informatīvo atsauci uz Eiropas Savienības direktīvām ar 2. punktu šādā redakcijā:
· 
· "2) Eiropas Parlamenta un Padomes 2023. gada 13. decembra direktīvas (ES) 2023/2864, ar ko attiecībā uz Eiropas vienotā piekļuves punkta izveidi un darbību groza konkrētas direktīvas.";
uzskatīt līdzšinējo informatīvās atsauces uz Eiropas Savienības direktīvām tekstu par 1. punktu.
Likums stājas spēkā nākamajā dienā pēc tā izsludināšanas.

